Урысей чемпионатым макIуэ
КикбоксингымкIэ чемпионат зэIуха Мэзкуу къалэм щекIуэкIащ. Абы ехъулIэныгъэхэр щызыIэрызыгъэхьа Къэбэрдей-Балъкъэрым и кикбоксёрхэр Урысейм пашэныгъэр къыщыхьынымкIэ зэхьэзэхуэм, чемпионатым хэтынущ.
Налшык къалэ дэт курыт школ №31-м и еджакIуэ Апекъуэ Тимур (кг 51-рэ хьэлъагъым нэс) пашэныгъэр къэхьынымкIэ зэпеуэм щытекIуащ. КIэух Iыхьэм абы Тимур нокауткIэ и хьэрхуэрэгъур щыхигъащIэри, 2014 гъэм Урысейм пашэныгъэр къыщыхьынымкIэ екIуэкIыну зэхьэзэхуэм хэтыну Iэмал игъуэтащ.
Балигъхэм я чемпионатым щытекIуащ Бахъсэн Рэмэзан (кг 75-м нэс). КIэух зэIущIэм абы бжыгъэр 3:0-у и хьэрхуэрэгъур щыхигъэщIащ. Мы гъэм ар Урысей чемпионатым кIуэнущ.
СпортсменитIри тренер-егъэджакIуэ Къудей Алим и гъэсэнщ.
Гъэунэ Светланэ.
